  Майя Бывальцева 15-тӥ толшоре Удмуртиысь Чеберлыко киужъёсъя йӧскалык центрлэн фондъёсысьтыз арбериосын адӟытон усьтӥськоз, ивортэ ужъюртлэн пресс-службаез. Чеберлыко киужъёсъя йӧскалык центрын тужгес дуно луись арбериосын, озьы ик элькунысь чеберлыко киужъёсъя центръёс но юртъёс ужатозь кылдытэм вылӥ чеберлыко арбериосын узыр бичет люкамын. Адӟытон куинь люкетлэсь кылдытэмын: этнография – вашкала удмурт дӥськутъёс, корка пушкысь арбериос, скульптураос; археология – археологъёслэн шедьтосъёссыя кылдытэм лылэсь, кортлэсь, пулэсь арбериос; туалаез – йӧскалык йылолъёсъя лэсьтэм арбериос. Адӟытон 1-тӥ тулыспалозь ужалоз. Чаклам арлыд: 0+ Тегъёс: Лулчеберет Ижкар Удмуртия адӟытон этнография киуж  